Degnepoll

Degnepoll eller Deknepollen er ei bygd og grunnkrets i Kinn kommune i Vestland fylke. Den ligger på fastlandssiden av Ulvesundet og Måløysundet og på nordsiden av Deknepollen (viken). Måløybrua forbinder bydelen med Måløy sentrum. www.norgeskart.no

Navnet kommer av degn, et eldre ord for klokker, og poll, en liten fjordarm. Navnet blir ofte uttalt Deknepoll og Postens variant av navnet har tatt konsekvensen av det. Dette kan tyde på at navnet har røtter fra før dansketiden da ordet degn var ðjakn. Bygden har gitt navn til poststedet Deknepollen (6718). Postkontoret er nå lagt ned, men adressen blir fremdeles brukt.

Fiskeforedling har lenge vært hovednæring i bygda og brorparten av fiskeforedlingen i kommunen går nå for seg her.

 Deknepollen 
Området Deknepollen ble sammen med bygda Holvik på Vågsøya bydeler i forbindelse med opprettingen av byen Måløy. Bygdene Kulen, Degnepoll, Skavøypoll, Tennebø, Blålid og Nygård har nærmest vokst sammen på grunn av økning i bosetning. Bygden Degnepoll og området/bydelen Deknepollen er dermed ikke til å forveksle. Deknepollen er navnet på et stadig sammenvoksende område og den østlige delen av byen Måløy. I de senere årene har det vokst fram flere byggevareforretninger og andre handelsforretninger i området.

 Post 
Det ble opprettet som poststed den 11. januar 1957. Postkontoret i Deknepollen ble lagt ned 11. mai 1998, men det er opprettet Post i butikk på Kiwi i området. Poststedet omfatter i tillegg til bygda Degnepoll alle bygdene på fastlandet av kommunen inn til Allmenningen.

 Referanser 

Ekstern lenke

Kategori:Bygder og grender i Vestland
Kategori:Bosetninger i Kinn
Kategori:Tidligere fergesteder i Sogn og Fjordane